LEĦEN IL-MALTI Fil-Gżira tal-Wiżż (Ħolma ta' min xtaq li l-ħajja tkun fantasija infantili) Fil-gżira tal-wiżż rajt dell fuq l-għadira - ħarist 'il fuq u ma lmaħt xejn Fil-gżira tal-wiżż dammejt ġiżirana bil-fjuri tal-wied dawwartha m'għonqi u sirt trasparenti Fil-gżira tal-wiżż ħlomt ħolma kuluri rieqed fuq l-art niedja b'demgħat il-lejl Qomt bl-għanja tat-tfajla li tħares il-gżira tal-wiżż xuxitha iswed twil- għajnejha r-Rebbiegħa U b'idi f'idejha u ħarist f' għajnejha fis-sema bla tmiem Mill-għoli il-gżira tal-wiżż rajniha ħolma fil-bogħod u għalina t-tnejn kien għad fadal is-sema u l-kobor tax-xejn